Vigodàrzare

Vigodàrxare el xe on comun de 12 885 aneme inte ła provinsa de Padoa.

El toponimo vołe dire "vila sul arxare" riferendose a ła sò poxision sul fiume Brenta e dal Muxon dei Sasi. Dal łatin vicus, o sia vilajo, e agger, o sia apunto arxare o terapien. Na teoria xe che sto posto el podeva esare na postasion visin ła via Aurelia de soldai in epoca de l'inpero roman.

Durante l'aministrasion veneto venesiana el comun ga vuo na rełativa stabiłità e el monumento pi caraterìstego xe ła Certosa, divegnua intel '700 Vila Zigno. Sta vila ga visto ła vìxita de xente bona e manco bona come Napoleon Bonaparte, Byron e Pindemonte. Mentre intel '900 sta strutura xe restada al so degrado e uxà come ponto łogìstego e polveriera durante ła gran guera.

Atività significative al di de ancuo łe rimane ła produsion de formenton, fien e ùa. Ła xente vive anca grasie al pendołarixmo verso Padoa e co ła produsion industrial łocałe.

 Evołusion demografica 

 Notasion 

Categoria:Comuni de ła provincia de Pàdoa